**OPĆINA FUŽINE**, Dr. Franje Račkog 19, Fužine, OIB: 50371966761 zastupana po Načelniku Davidu Bregovcu,

**i**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, OIB: \_\_\_\_\_\_\_\_\_\_\_\_\_\_zastupano po predsjedniku/ci \_\_\_\_\_\_\_\_\_\_\_\_\_\_\_(u daljnjem tekstu: Društvo/Udruga)

zaključili su, u skladu čl. 35. Pravilnika o financiranju Javnih potreba Općine Fužine („Službene novine općine Fužine“ br. 6/16 i 1/19), te čl. 7. Odluke o izvršavanju Proračuna Općine Fužine za 2022. godinu (“Službene novine Općine Fužine“, broj 06/22) slijedeći

**U G O V O R**

**o dodjeli financijskih sredstava u svrhu provedbe programa/projekta u 2022. godini**

**Članak 1.**

Stranke potpisnice ovog ugovora suglasne su da je Općina Fužine, dana \_\_\_\_\_\_\_\_\_\_. godine objavila javni natječaj za financiranje programa i projekata udruga za 2022, koji je trajao do \_\_\_\_\_\_\_\_.godine, a u okviru kojega je svoju prijavu dostavilo i Društvo/Udruga.

Povjerenstvo Općine za ocjenjivanje pristiglih prijava na predmetni natječaj predložilo je Nadležnom tijelu Općine Fužine (u daljnjem tekstu: nadležno tijelo) da dodijeli financijska sredstva za provedbu programa/projekta za 2022. godinu, nakon čega je proveden postupak pregovaranja između Nadležnog tijela i Društva, kojim su utvrđene aktivnosti koje će Društvo provesti u okviru odobrenih financijskih sredstava za provedbu programa/projekta, te ukupna vrijednost financijskih sredstava iznosi \_\_\_\_\_\_\_\_\_\_\_\_\_\_ kuna.

**Članak 2.**

Sredstva iz čl. 1 ovog ugovora osigurana su u Proračunu općine Fužine za 2022. godinu, u Razdjelu \_\_\_, u Glavi \_\_\_\_\_, u Programu \_\_\_ Kultura, Aktivnosti: \_\_\_\_\_\_\_, na poziciji \_\_\_.

**Članak 3.**

Po provedenom natječajnom postupku, Općinski načelnik donio je Odluku o dodjeli financijskih sredstava za provedbu projekta/programa kako slijedi:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dodijeljena sredstva mogu se koristiti isključivo za svrhu definiranu opisnim obrascem i obrascem proračuna programa ili projekta, koji čine sastavni dio ovog Ugovora.

**Članak 4.**

Isplata sredstva iz članka 3. ovog Ugovora izvršit će se na transakcijski račun Društva/Udruge, IBAN HR\_\_\_\_\_\_\_\_\_\_\_\_\_\_\_\_\_, otvoren u \_\_\_\_\_\_\_\_\_\_\_\_\_\_\_\_\_\_\_\_.

**Članak 5.**

Radi kontrole namjenskog korištenja financijskih sredstava korisnik se obvezuje da će Nadležnom tijelu dostaviti izvještaj o provedbi programa i utrošku sredstava koji treba sadržavati:

1. Opisni izvještaj
2. Financijski izvještaj uz detaljno dokumentiranje svih troškova i priloge:
   1. Za bezgotovinska plaćanja: preslike računa (R1 ili R2) koji glase na Društvo te pripadajuće bankovne izvode
   2. Za gotovinska plaćanja: preslike računa (R1 ili R2) koji glase na Društvo, preslike isplatnica iz blagajne i blagajničkog izvješća
   3. Ostali dokumentaciju: putne naloge sa pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara i sl.)
3. Priloge vezane uz provedbu programa/projekta i dokaze o provedbi aktivnosti (potpisne liste, evaluacijske listiće, fotografije s događanja, primjerke publikacija i dr.)

Opisni i financijski izvještaji dostavljaju se poštom ili osobnom dostavom u pisarnicu Općine, na adresi Dr.F.Račkog 19, Fužine, u tiskanom obliku ili u elektroničkom obliku na CD-u ili USB-u ili mailom ([financije@fuzine.hr](mailto:financije@fuzine.hr)) .

Izvještaji iz prethodnog stavka dostavljaju u roku od 30 dana od završetka programa, odnosno projekta, a najkasnije do 30. studenog 2022. godine, izuzev ako Udruga aktivnosti tijekom prosinca, tada se cjelokupni izvještaj podnosi do 31.01.2023. godine.

**Članak 6.**

Nadležno tijelo zadržava pravo kontinuiranog praćenja i vrednovanja izvršenja Društva/Udruge iz čl. 1. ovog Ugovora, te preispitivanja financija i troškova u bilo koje vrijeme trajanja financiranja, u razdoblju od dvije godine nakon završetka Programa.

Nadležno tijelo može neposrednu kontrolu iz prethodnog stavka ovog ugovora obaviti kroz terenski posjet prostorijama korisnika, te je o namjeri izvršenja neposredne kontrole dužna prethodno obavijestiti korisnika barem tri dana prije planiranog izvršenja kontrole.

**Članak 7.**

Korisnik se obvezuje pravodobno obavijestiti Općinu Fužine o manjim i većim izmjenama ugovora.

Manje izmjene ugovora mogu biti:

* Izmjene proračuna između proračunskih poglavlja manje od 15%
* Zamjena člana projektnog tima
* Promjena bankovnog računa Društva
* Promjena adrese ili drugih kontakata Društva
* Male promjene projekta/programa koje ne utječu na njihov opseg i ciljeve (npr. manje promjene u vremenskom rasporedu provedbe aktivnosti)

Manje izmjene ne zahtijevaju izradu Dodatka ugovoru.

Veće izmjene ugovora su:

* Izmjene proračuna između proračunskih poglavlja veće od 15%
* Produženje trajanja provedbe programa ili projekta (maksimalno 6 mjeseci)
* Dodatak novih aktivnosti u program ili projekt
* Promjena programskih ili projektnih aktivnosti koji značajno utječe na opseg i ciljeve

Veće izmjene ugovora zahtijevaju izradu **Dodatka ugovoru** i njegovo potpisivanje od strane Nadležnog tijela i Društva. Nadležno tijelo odlučuje kod svake obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.

Zahtjev za izmjenama Ugovora, Društvo/Udruga dostavlja Nadležnom tijelu u pisanom obliku s obrazloženjem i popratnom dokumentacijom kojom se opravdava taj zahtjev, najmanje 30 dana prije nego što bi radnja zbog koje se predlaže izmjena ili dopuna trebala biti provedena.

Svaka izmjena ugovornih obveza treba biti zatražena i odobrena u pisanom obliku.

Najviši iznos financijskih sredstava navedenih u ugovoru ne može se povećavati.

Nadležno tijelo ima pravo ne odobriti prenamjenu dijela sredstava, ako se time bitno mijenja sadržaj i priroda prijavljenih i odobrenih aktivnosti ili ako zahtjev nema utemeljenje u objektivnim razlozima za prenamjenu.

Odluku o odobrenju ili neodobrenju izmjena, Nadležno tijelo mora donijeti u roku od 10 radnih dana od dostave obavijesti od strane Društva/Udruge, uz prethodnu suglasnost općinskog načelnika.

**Članak 8.**

Općina Fužine putem nadležnog tijela zadržava pravo na povrat već doznačenih sredstava u slučaju da utvrdi da su navedena sredstva utrošena suprotno namjeni utvrđenoj ovim Ugovorom.

Ako Nadležno tijelo utvrdi da je Korisnik nenamjenski koristio sredstva financijske potpore za izvršenje programa/projekta iz članka 1. ovog Ugovora ili nije proveo program/projekt u ugovorenom razdoblju, ako nije podnio odgovarajuće izvještaje u roku i sa sadržajem određenim u članku 5. ili ako Nadležnom tijelu ne omogući nadzor nad namjenskim korištenjem sredstava iz članka 5. i 6., daljnja isplata bit će obustavljena, a Društvo dužno vratiti primljena nenamjenski utrošena ili neutrošena sredstva, uz obračunate kamate utvrđene u poslovnoj banci Općine Fužine u roku od 30 dana od dana primitka pisane obavijesti općine o potrebi vraćanja zaprimljenih sredstava.

O obustavi doznake, odnosno o obvezi povrata već doznačenih novčanih sredstava, Nadležno tijelo će pisanim putem obavijestiti Društvo.

U slučaju da Društvo ne izvrši povrat sredstava u skladu sa odredbama ugovora, Nadležno tijelo će pokrenuti postupak prisilne naplate.

Društvo protiv kojeg je pokrenut postupak iz ranije stavke, ne može sudjelovati niti dobiti daljnja sredstva po programu javnih potreba.

**Članak 9.**

Korisnik se obvezuje u svim obavijestima koje se tiču programskih/projektnih aktivnosti koje financijski podupire Općina, uključujući i one iznijete na konferencijama ili seminarima, navesti da provedbu programa/projekta financijski podupire Općina Fužine, te se obvezuje na svim tiskanim, video i drugim materijalima vezanim uz program/projekt istaknuti logotip i naziv Općine kao institucije koja daje potporu njihovom radu te istaknuti sljedeću rečenicu:

„*Provedbu programskih/projektnih aktivnosti sufinancira Općina Fužine“.*

Sve publikacije korisnika, u bilo kojem obliku i preko bilo kojeg medija, uključujući Internet, mora sadržavati sljedeću izjavu:

„*Ovaj dokument je izrađen uz financijsku potporu Općine Fužine.*

*Sadržaj ovog dokumenta u isključivoj je odgovornosti \_\_\_\_\_\_\_\_\_\_\_\_\_\_ i ni pod kojim se uvjetima ne može smatrati kao odraz stajališta Općine Fužine“.*

Općina Fužine obvezuje korisnika da sadržaj publikacija, letaka, plakata i drugih promidžbenih materijala dostavi na prethodno odobrenje, a ukoliko korisnik to ne učini, isto će se tretirati kao neprihvatljivi trošak.

Društvo je obvezno za svaki provedeni projekt/program dostaviti foto, video ili audio zapise povezane s provedbom programa/projekta za koje Općina Fužine daje financijska sredstva administrativnog tajnici u Općini Fužine, u cilju promocije i ilustracije razvoja civilnog društva u Općini Fužine, te je suglasno da Nadležno tijelo koriti i objavljuje dostavljene materijale.

**Članak 10.**

Stranke potpisnice Ugovora suglasne su da će zajedno stvarati uvjete za razvoj civilnog društva u Općini Fužine, te povećavati društvene vrijednosti zajednice u kojoj djeluju.

S tom svrhom, Društvo/Udruga se obvezuje da će se na poziv Općine Fužine aktivno uključiti u aktivnosti sukladno st. 1 ovog članka.

**Članak 11.**

Opisni obrazac Projekta (obrazac B1) i Obrazac proračuna projekta (Obrazac B2) koje je Društvo/udruga dostavilo prijavljujući se na natječaj, sastavni su dio ovog ugovora te čine njegove Priloge br. 1 i 2.

**Članak 12.**

Na elemente koji nisu uređeni ovim ugovorom na odgovarajući se način primjenjuju odredbe Pravilnika o financiranju javnih potreba Općine Fužine („Službene novine Općine Fužine“ br. 6/16 i 1/19) i Opći uvjeti Ugovora koji su objavljeni na mrežnim stranicama Općine Fužine.

**Članak 13.**

Ugovorne strane suglasne su kako će sve eventualne sporove koji mogu proizaći nastojati riješiti sporazumno.

Ugovorne strane suglasne su kako rješavanje eventualnih sporova za koje se ne iznađe sporazumno rješenje spadaju pod nadležnost Općinskog suda u Rijeci, stalna služba u Delnicama.

**Članak 14.**

Ovaj ugovor je sastavljen u 2 (dva) istovjetna primjerka, od kojih Općina Fužine zadržava jedan, a Društvo jedan primjerak.

**Članak 15.**

Ovaj Ugovor stupa danom potpisa od strane obiju ugovornih strana.

KLASA:

URBROJ:

U Fužinama,

DRUŠTVO/UDRUGA OPĆINA FUŽINE

Predsjednik Općinski načelnik

\_\_\_\_\_\_\_\_\_\_\_\_ David Bregovac